Sign in / Join .st0{fill:#34437F;} .st1{fill:#878787;} Tuesday, January 11, 2022 ikteb hawn… Fittex Frontliner imwissi mill-ġenituri li kienu infettati ma jiqafx milli jsalvalhom lil binhom Minn Brian Gatt January 11, 2022 Brian Gatt Ġurnalist Frontliner f'wieħed miċ-ċentri tal-ittestjar għall-Covid-19 fl-Ingilterra ġera kemm felaħ lejn omm titkarrab għall-għajnuna f'mument ta' paniku wara li t-tarbija tagħha sofriet kumplikazzjonijiet ta' attakk pupletku. Il-każ seħħ fis-6 ta' Jannar meta Michelle Kleanthous irriżultat pożittiva għall-virus u għalhekk marret ma' żewġha u t-tliet uliedhom biex jagħmlu t-testijiet huma wkoll. L-omm tirrakkonta kif wieħed mill-paramediċi li kienu għaddejjin bil-ħidma tagħhom fiċ-ċentru f'Hertfordshire se jibqa' jkollu post speċjali f'qalbhom wara li salvalhom lil binhom b'intervent immedjat li għenu jibqa' jieħu n-nifs sakemm ġiet l-ambulanza. Dan l-eroj bl-isem ta' Roland issa jinsab fi kwarantina u dan hekk kif ma ħallhiex il-fatt li quddiemu kellu persuna pożittiva għall-covid-19, iżda omm iddisprata li mingħajr assistenza medika immedjata setgħet tilfet liċ-ċkejken Christian. "Għidnielu li kellna l-Covid iżda hu qalila li ma kienx jimpurtah. Ma riedx jitlaq lil Christian minn idejh qabel għaddih u nnifsu lill-paramediċi fl-ambulanza. Prattikament huwa ġab il-ħajja tat-tifel tagħna qabel is-saħħa tiegħu", spjegat l-omm fi kliem ta' gratitudni kbira lejn Roland. Iċ-ċkejken Christian issa jinsab rikoverat fl-Isptar Lister fi Stevenage u rriżulta li qiegħed ibati minn meninġite filwaqt li rriżulta wkoll pożittiv għall-virus tal-Covid-19. Il-ġenituri qalu li filwaqt li ma waqfux jitolbu għaċ-ċkejken, fi ħsiebhom hemm ukoll Roland li spiċċa jitlef jiem ta' xogħol minħabba l-att erojiku. Skonthom li kieku hu ma nzertax xogħol dakinhar kieku llum jaf qegħdin jgħixu realtà ferm aktar kiefra minn dik li qegħdin fiha. Artiklu preċedenti Dawk mhux imlaqqmin b'riskju ta' 20 darba aktar li jmutu bil-Covid-19 Artiklu li jmiss Studju jsib li f'Għawdex qed tinbidel il-mentalità rigward persuni gay